cyanic-selkie/wikianc huggingface dataset:
Jappetiden
De store oljefunnene i Nordsjøen førte til velstandsvekst for privatpersoner og den norske stat, og store mengder kapital ble omsatt i aksjemarkedet. Spesielt IT-, finans- og reklamesektorene opplevde stor interesse i denne perioden, og norske selskaper vokste ut av proporsjoner som en følge av de store kredittmengdene som ble tilgjengelige. Selv i politikken ble det mer vanlig med jappistiske holdninger, og nordmenn levde på en selvtillitsbølge man aldri hadde sett tidligere. Etterspørselen etter dyre forbruksvarer økte, slik at prisene på luksussegmentet skjøt i været. Denne høykonjunkturen varte helt frem til 1987, i det som regnes for å være slutten på jappetiden i Norge.
Dumfriesshire
Historie
Da romerne trakk seg tilbake ble selgovae’ene erobret av skotter fra Irland (som ga landet navn; Skottland), som etterhvert ble inngifte med lokalbefolkningen. Den saksiske erobringen av Dumfriesshire ser ikke ut til å ha vært like gjennomført ettersom folket i Nithsdale og områdene rundt bevarte sine keltiske institusjoner helt opp til tiden med kong David I av Skottland.
Dumfriesshire er ubrytelig forbundet med Robert Burns, som hadde gård i Ellisland i Nith for tre år, og tilbrakte fem år av sitt liv i Dumfries. Thomas Carlyle ble født i Ecclefechan i et hus som fortsatt står og ble begravet ved siden av sine foreldre i kirkegården i den gamle Secession-kirken. Gården hans i Craigenputtock ble etterlatt i varetekt av Edinburgh University.
Fylkesvei 7520
Dette var også den siste veien i Steigen som fikk fast dekke (asfalt), dette skjedde høsten 2016.
Sven Christer Swahn
Han var svensk lektor ved universitetet i København 1960–1966 og ble fil.dr. ved Lunds universitet 1971. Han var bror av Jan-Öjvind Swahn og far til Jan Henrik Swahn.
Cité internationale des Arts
Anlegget skal betjene kunstnere som allerede har oppnådd en viss anerkjennelse.
William Stubbs
Som sønn av advokat William Morley Stubbs ble han født i Knaresborough, Yorkshire, og utdannet ved gymnaset Ripon Grammar School og Christ Church ved University of Oxford, hvor han tok eksamen i 1848 i klassikerne og matematikk.
Stubbs i kirkens tjeneste
Stubbs var en høykirkelig tilhenger og hvis doktriner og praksis var grunnet på lærdom og en ærbødighet for oldtiden. Hans meninger ble høyt respektert av hans like i kirken, og han fungerte som en bisitter for erkebiskopen i rettssaken til biskopen av Lincoln, Edward King. Selv om han personlig mislikte mange av sine plikter som biskop ble de utført, og han la sin lidenskap til de plikter som var av særlig åndelig natur. Som leder av kirken ble det sagt at han viste visdom og mot, og benyttet ofte sitt intellekt som et forsvarsvåpen og han tok ikke lett på det som han oppfattet tåpeligheter fra andre.
Sykom og død
Et illebefinnende i november 1900 hadde stor påvirkning på hans helse, men han var likevel i stand til å delta i dronning Viktorias begravelse den 2. februar 1901, og ga en bemerkelsesverdig preken for kongen og den tyske keiser den påfølgende dagen. Hans sykdom ble derimot kritisk den 20. april og han ble gravlagt i kirkegården All Saints, Cuddesdon, ved siden av slottet til biskopene i Oxford.
Sunrise-periode
Mange domener har lansert, eller planlegger lansering med en sunrise-periode, inkludert .info, .mobi, .pk og .eu.
Tine (TV-program)
Tine er et norsk temastyrt talkshow og debattprogram med Tine Skolmen som gikk på TVNorge i 1996. I dette programmet var diskusjonen konsentrert rundt mellommenneskelig problemstillinger. Et bestemt tema dannet utgangspunktet for diskusjonen, hvor seks til åtte gjester deltok. I tillegg var det 10-15 på en tilhørertribune som kunne komme med innspill. Programmet var langt på vei en norsk utgave av amerikanske Oprah Winfrey Show.
Marvika Orlogsstasjon
Plassering/omfang
Orlogsstasjonen ligger øst for Kristiansand sentrum, på vestsiden av Topdalsfjordens munning. Topdalsfjorden er en gren av Kristiansandsfjorden. Fjorden er smal ved innløpet og relativt lett å forsvare. Videre innover blir fjorden bredere og kan romme et stort antall skip, også større fartøyer.
Bo R. Holmberg
Han er utdannet ved Uppsala universitet og har arbeidet som lærer i Dorotea i Lappland og i Bredbyn i Ångermanland. Fra 1995 til 2010 var han lærer på Hampnäs folkhögskola, blant annet i kreativ skriving. Han debuterte i 1982 med Rymlingen, og har utgitt over 30 bøker i ulike sjangre og for ulike målgrupper: bildebøker, krimromaner, grafiske romaner og historiske romaner. Fra 1999 til 2008 medlem av Svenska barnboksakademien.
Six Degrees of Inner Turbulence
Sporliste
CD 2: <li>«Six Degrees Of Inner Turbulence» – 42:04 </ol>The Great Debate skulle egentlig hete "Conflict At Ground Zero", og Petrucci og Portnoy var i studioet på Manhattan 11/9 og skulle bare gjøre ferdig det aller siste før albumet kunne sendes til produksjon, men så seg da nødt til å endre navnet siden "Ground Zero" ble brukt av "alle" TV-reportere.
Break Every Rule (sang)
«Break Every Rule» er en sang skrevet av Rupert Hine og Jeanette Obstoj som ble spilt inn og gitt ut på albumet Break Every Rule med Tina Turner i 1986. Sangen ble også gitt ut på singel i 1987. Singelen kom på 21.-plass i Østerrike, 38.-plass i Tyskland, 43.-plass i Storbritannia, 60.-plass i Australia og på 74.-plass i USA. Musikkvideoen ble regissert av Andy Morahan.
Get
Get kan sikte til:
Slaget ved Northampton (1460)
Slaget
Tapene i slaget var små i forhold til det store antallet soldater. Bare omkring 300 lancastrianere falt. Antallet falne yorkister er ukjent, men var antagelig noe lavere. Hertugen av Buckingham, jarlen av Shrewsbury, lord Egremont og lord Beaumont falt mens de forsøkte å beskytte kongen. Henrik VI ble tatt til fange, og ble i en periode en marionette under Yorks kontroll.
Blessing Okagbare
I februar 2022 ble hun suspendert i 10 år for doping.
2009–2010
I 2009 vant hun 100 meter, lengdehopp og tresteg under Conference USA Championships, og under NCAA-mesterskapet i friidrett kom hun på femteplass i tresteg, åttendeplass i lengdehopp og niendeplass på 100 meter. Hun vant 100 meter og lengdehopp under det nigerianske mesterskapet i friidrett 2009.
Konstantin Päts
Tidlig politisk karriere
I 1922 reiste Päts på det første estiske statsbesøk til Finland. Her la han frem et forslag om en estisk-finsk personalunion fra 1918, og han bar på dette forslaget gjennom resten av hans levetid, hvilket bekreftes i hans såkalte politiske testament, skrevet i juli 1940. Senere ble han nære venner med den finske presidenten Pehr Evind Svinhufvud, og Päts reiste på ytterligere to statsbesøk til Finland i Svinhufvuds regjeringsperiode (1935 og 1937).
FA-cupen
Tidligere vinnere av FA-cupen
I 1999 vant Manchester United Mesterligaen i tillegg til «The Double», en bragd som omtales som The Treble.
Smyrna
Underlagt Perserriket
Ikke lenge etter den lydiske ødeleggelsen kom en ny invasjon utenfra Anatolia. Perserriket avsluttet Gamle Smyrnas historie som et betydelig urbant handelssenter, selv om byen var blitt redusert under Lydia. Den persiske kongen Kyros den store angrep de greske kystbyene etter å ha erobret Lydias hovedstad. Gamle Smyrna ble ødelagt i 545 f.Kr.
El 17
El 17 er en lokomotivtype som ble kjøpt inn av NSB i to perioder i 1980-årene for å trekke lette ekspresstog. De seks første lokomotivene ble bygget i 1981 (17.2221-2226), de seks siste i 1987 av fabrikanten Thyssen Henschel (17.2227-2232). Dette var verdens første serieproduserte asynkronlokomotiv og ble nummerert 17 2221 til 17 2232 hos NSB. Per 2016 er alle tatt ut av drift, flere er hugget opp hos Hellik Teigen i Hokksund. Førerhuset til lokomotiv 17 2231 ble saget av med vaiersaging og skal bli utstilt i Flåm. Flåmsbana har nå fått El 18-lokomotiver.
Stefan Casta
Han har arbeidet som journalist i Norrköpings Tidningar og Sveriges Radio. Han har skrevet om lag 40 bøker: barnebøker om dyr og natur, ungdomsbøker innen fotball- og grøssersjangeren og naturfaktabøker for voksne.
Samuel Morse
Liv som vitenskapsmann og oppfinner
Dette er hvordan den nye telegrafen fungerte: Den hadde to tannhjul til å regulere hvor fort en ca. 3,8 cm bred papirstrimmel ble dratt over tre hjul av tre. Tannhjulene som styrte farten, ble dratt av en vekt. En trependel hang over det midterste trehjulet. Den hadde et lite hull hvor man kunne feste en blyant eller en penn. På den ene siden var det en liten springfjær som dyttet blyanten fra papiret og på den andre siden var det en elektromagnet som dro blyanten ned mot papiret, så den lagde en liten strek når man sendte elektrisitet gjennom den. Når det ikke gikk elektrisitet gjennom den, dro springfjæren den opp fra papiret, så den sluttet å tegne.
Fylkesvei 7398
Frem til 2019 hadde veien betegnelsen fylkesvei 421.
Mweru
Mwerusjøen er en ferskvannsinnsjø i Sentral-Afrika, på grensen mellom Zambia og Den demokratiske republikken Kongo. Innsjøen, som ligger på 917 moh, har en utstrekning nord-sør på 131 km, og en gjennomsnittlig bredde på 56 km.
Billy Sherwood
Arvtager for både Squire i Yes og Wetton i Asia
Etter at Chris Squire fikk diagnosen benmargskreft i mai 2015, anbefalte han at Sherwood skulle hentes inn som midlertidig erstatter på bass. Chris Squire døde 27. juni 2015, mindre enn seks uker etter at han fikk diagnosen. Sherwood ble, etter Squires ønske, medlem av Yes som bandets nye faste bassist. Sherwood har medvirket på samtlige av bandets konserter siden. Da John Wetton ble syk i januar 2017, ba han Sherwood om å ta over som bassist i Asia. Wetton døde kort tid etter og Sherwood ble dermed også fast bassist i Asia.
Premier League
Siden ligaen ble dannet i 1992 har totalt 49 lag spilt i Premier League, men bare syv lag har vunnet ligaen: Manchester United, Blackburn Rovers, Arsenal, Chelsea, Manchester City, Leicester City og Liverpool.
Kvalifisering for Europacup
Premier League ble i 2008 fremmet til toppen av UEFAs rangering av europeiske ligaer basert på deres prestasjoner i Europa de fem siste årene. Det oppløste den den åtte år lange dominansen fra Primera División]. Topp tre-ligaene i Europa har fire plasser til Mesterligaen. UEFAs president Michel Platini foreslo å ta den ene Mesterliga-plassen fra topp tre-ligaene og gi den til cupvinneren i stedet. Dette ble nedstemt i et møte i UEFA.
Nåværende og tidligere Premier League-medlemmer
''Oppdatert 29. mai 2021''
• Aston Villa: 1992–2016, 2019–
• Burnley: 2009–10, 2014–15, 2016–
• Charlton Athletic: 1989–99, 2000–07
• Leeds United: 1992–2004, 2020–
• Stoke City: 2008–18
• Sunderland: 1996–97, 1999–2003, 2005–06, 2007–17
Vinner av 1.divisjon (nivå 1)
• 1889-90 Preston North End (nr 2)
• 1900-01 Liverpool (nr 1)
• 1920-21 Burnley (nr 1)
• 1949-50 Portsmouth (nr 2)
Petter Nyquist
Han var eier av produksjonsselskapet Flash Studio fra 2003 - 2013 som han etablerte sammen med Sindre Kinnerød. For Flash Studio var Nyquist filmfotograf og regissør forbindelse med serien på NRK Kampen om Sørpolen. Han produserte og var co-regissør for dokumentaren Alene på Everest på NRK. Nyquist bidro også i produksjonen til serien Oppdrag Sognefjorden og Oppdrag Nord-Norge som gikk på NRK1 i 2011 og 2013, og ble nominert til Gullruten for beste reality i 2011 og 2013.
Karl Adolf Langberg
Karl Adolf Langberg (født 8. februar 1850 i Stavanger, død januar 1889) var en norsk embedsmann.
Premier League
Vinner av 1.divisjon (nivå 1)
• 1969-70 Everton (nr 7)
• 1984-85 Everton (nr 8)
What’s Love Got to Do with It (sang)
Kygo og Tina Turner
Kygo og Tina Turner ga ut en ny versjon av sangen på singel i 2020. Singelen kom på 1.-plass i Kroatia, Polen, Serbia og på Bubbling Under Hot 100 i USA, 2.-plass på "Rádiós Top 40" i Ungarn, 3.-plass i Skottland og på "Rádio Top 100" i Slovakia, 4.-plass i Norge, Slovenia og på "Single Top 40" i Ungarn, 6.-plass på "Ultratip Wallonia" i Belgia og Sveits, 7.-plass i Sverige og på Dance/Electronic Songs i USA, 8.-plass i New Zealand, 13.-plass på "Ultratip Flanders" i Belgia, 19.-plass på "Dutch Top 40" i Nederland og Romania, 20.-plass på "Adult Contemporary" i USA, 23.-plass i Østerrike, 26.-plass i Tyskland, 28.-plass på "Singles Digitál Top 100" i Slovakia, 31.-plass i Irland og Storbritannia, 39.-plass på "Dance Top 40" i Ungarn, 44.-plass på "Singles Digitál Top 100" i Tsjekkia, 52.-plass i Canada, 58.-plass på "Single Top 100" i Nederland, 59.-plass på "Rádio Top 100" i Tsjekkia, 95.-plass i Australia, 120.-plass i Frankrike og 136.-plass i CIS.
SolungAvisa
Avisa kom ut første gang 10. april 2008 og utgis torsdager. Ansvarlig redaktør er Marianne Østmoen
FC Volendam
Kjente spillere med tilknytning til klubben
•  Arnold Mühren
Windows 2.0
Microsoft avsluttet kundestøtten til Windows 2.0 den 31. desember 2001.
Støtte for programmer
Den første Windows-utgavene av tekstbehandleren Microsoft Word og regnearket Microsoft Excel kjørte på Windows 2.0. Programmer fra andre programvarehus økte betydelig med denne versjon (noen ble solgt med «Windows Runtime», en egen Windows-modul som kun kjørte ett program, for de kunder som ikke hadde kjøpt den fulle utgaven av Windows). Imidlertid fortsatte utviklerne å opprettholde deres DOS-versjoner av deres programmer ettersom Windows-brukerne fortsatt var en minoritet av markedet.
AT&T
Windows 2.0 ble solgt sammen med datamaskiner fra selskapet AT&T Computers som testprogrammer for mange utdanningsinstitusjoner.
Kleppe (Askøy)
Nedre Kleppe
Da Askøybroen ble bygget (åpnet i 1992) ble fylkesvei 562 fra nordre Askøy samtidig modernisert, og i stedet for å kjøre gjennom sentrum av Nedre Kleppe og videre mot Kleppestø fortsetter man nå rett fram fra Juvik og over de gamle gårdene på Kleppe til man ved Strusshamnsvatnet møter igjen fylkesvei 212 som tidligere gikk gjennom Kvernhusdalen.
Øvre Kleppe
Øvre Kleppe er naturlig adskilt fra Nedre Kleppe av en lang bratt skråning som strekker seg langs hele Kvernhusdalen. Områdene her var allerede på 80-tallet rimelig tettbebygd av eneboliger og rekkehus, og det er ikke arealer regulert for næringsvirksomhet på Øvre Kleppe.
Åsel
Utbredelse
Åsel et sjeldent kvinnenavn. Per 1. januar 2007 er det bare fire kvinner i Norge som har dette som fornavn.
Andreas Hamran Færø
Utstillinger, festivaler og prosjekter
• 2008, «Ghetto Spedalsk», Lofoten, Norge.
• 2009, «Fame Festival», Grottaglie, Italia.
• 2010, «BGO1», Bergen, Norge.
• 2013, «Contemporary Superstars», Bakken Fine Art, Oslo, Norge.
Kjente verker
Verket «Che» (2007), som fremstiller en sigarrøykende Che Guevara som stolt peker på sin egen t-skjorte med det portrettet av seg selv fra 1960 tatt av Alberto Korda, er blitt solgt som trykkene «Che» og «Che XL». Det anerkjente gatekunstnettstedet «Pictures on Walls» begynte å selge «Che» postkort i 2006.
Verket «Friele» fra 2007 fremstiller Bergens tidligere ordfører Herman Friele i hiphop-positur med lue og ordførersmykket erstattet med en «bling-bling»-lenke med digert dollartegn. «Kunstneren fremstiller meg på en sprelsk måte, synes jeg. Spennende,» sa Herman Friele om stensilen.
Prosjektet «Ghetto Spedalsk» fra 2008 var et samarbeid mellom Færø og Pøbel, hvor målet var å flytte det urbane kunstuttrykket ut i ingenmannsland. De malte heldekkende stensiler på veggene til ca. 20 fraflyttede hus i Lofoten. Prosjektet fikk internasjonal oppmerksomhet.
Øynytt
Som en del i denne aviskrigen etablerte A-pressen avisen Øynytt på Sortland i 1981. Øynytt holdt det gående i fem år før avisen måtte gi opp konkurransen med avisen Vesterålen i 1986.
NM i mangekamp 2014
Det ble konkurrert i tikamp for menn og sjukamp for kvinner.
Olof Landström
Han er utdannet fra Konstfack i Stockholm og har illustrert barnebøker av forfattere som Barbro Lindgren, Beppe Wolgers, Peter Cohen, Tomas og Jujja Wieslander og Ulf Stark. Sammen med sin kone Lena Landström har han skrevet og illustert billedbøkene om Bø og Bæ. Han har også produsert flere tv-serier og animasjonsfilmer.
Dana Stubblefield
Profesjonell karriere
Stubblefield ble draftet i første runde (#26 totalt) i NFL Draft 1993 av San Francisco 49ers, som byttet til et 4–3 forsvar i begynnelsen av sesongen. I sitt nykommerår ledet Stubblefield 49ers med 10,5 sacks (som tjente ham tittelen som NFL Defensive Rookie of the Year), og hadde 8,5 året etter. Han ble utvalgt til Pro Bowl i 1994 og 1995. Han hadde mindre suksess i 1996, men med 15 sacks i 1997 ble han utnevnt til NFL Defensive Player of the Year av Associated Press.
Edvard IV av England
Tiltredelse til tronen
Lancasters motstand fortsatte i nord, men utgjorde ingen alvorlig trussel mot det nye regimet og ble endelig utryddet av Warwicks bror John Neville i slaget ved Hexham i 1464. Henrik VI hadde sluppet unna inn i fjellene Penninene hvor han tilbrakte et år i skjul, men ble til sist tatt til fange og fengselet i Tower of London. Dronning Margaret flyktet utenlands med unge prins Edward og mange av de ledende støttespillerne. Edvard IV hadde avsatt Henrik VI, men det var liten grunn til å drepe den tidligere kongen så lenge hans sønn fortsatt levde ettersom det kun ville overføre huset Lancasters krav fra en fengslet konge til en som var i frihet.
Veltet fra tronen
Ved dette tidspunkt forsøkte ikke Edvard å få drept verken Warwick eller Clarence, men forsøkte isteden å få til en forsoning. Det brøt ut en privat feide i Lincolnshire mellom Thomas Burgh av Gainsborough og Richard Welles, 7. baron Welles. Noen få måneder senere i mars 1470 benyttet Warwick og Clarence denne muligheten til å gjøre opprør mot Edvard IV på nytt. Opprøret i Lincolnshire mot kong Edvard IV ble beseiret, og Warwick ble tvunget til å flykte til Frankrike den 1. mai 1470. Der allierte han seg med Lancaster-dronningen Margaret av Anjou.
Gjeninnsettelse på tronen
Edvard reiste tilbake til England med en relativ liten styrke og unngikk å bli tatt til fange. Byen York åpnet sine porter for ham, men kun etter at han lovte han bare hadde kommet for kreve sitt hertugdømme slik Henry Bolingbroke hadde gjort flere år tidligere. Den første som kom sammen med ham var James Harrington av Hornby og William Parr, som brakte med seg rundt 600 riddere til Edvard ved Doncaster. Mens han marsjerte sørover fikk stadig mer støtte, inkludert hans bror Clarence (som nå hadde innsett at hans skjebne kom bedre ut av det med en bror som konge enn under Henrik VI). Edvard ankom London uten hindringer, og hvor han tok Henrik VI som fange. Edvard og hans brødre beseiret deretter i slaget ved Barnet hvor Warwick ble drept. Med Warwick død fjernet Edvard den gjenværende Lancaster-motstanden i slaget ved Tewkesbury i 1471. En Lancaster-arving, Edward av Westminster, prins av Wales, ble drept på slagmarken. Henrik VI døde noen få dager senere på den samme natten da Edvard kom tilbake til London. En samtidig krønike hevdet at Henriks død skyldtes «melankoli», men det er generelt antatt at Edvard beordret at Henrik ble myrdet for å fjerne Lancaster-motstanden fullstendig.
Edvvards yngre brødre George, hertug av Clarence, og Rikard, hertug av Gloucester, ble begge gift med døtrene til Warwick med Anne Beauchamp, henholdsvis Isabella Neville og Anne Neville. De var rivaliserende arvinger til den betydelige arven etter deres fortsatt levende mor, noe som førte til en strid mellom brødrene. I 1478 ble Clarence funnet skyldig å ha sammensverget seg mot kongen, og denne gangen viste Edvard ingen nåde. Han ble arrestert, fengslet i Tower of London, og privat henrettet den 18. februar 1478. I henhold til en langvarig tradisjon ble han druknet i en tønne med vin.
Senere styre og død
Edvards helse begynte å svikte, og han ble rammet av en rekke sykdommer. Han ble alvorlig syk i påsken 1483, men overlevde lenge nok til å komme med en rekke utvidelser til sitt testamente, den viktigste var å navngi sin bror Rikard, hertug av Gloucester, som Protector, beskytter, etter sin død. Edvard døde den 9. april 1483, 41 år gammel, og ble gravlagt i St. Georges kapell i Windsor Castle. Han ble etterfulgt av sin tolv år gamle sønn Edvard V av England (som aldri ble kronet), og deretter av sin bror Rikard. Edvard IVs eldste datter Elizabeth av York ble senere dronningen til Henrik Tudor, og såldes ble husene York og Lancaster ble forent i huset Tudor. Tudor-slekten døde ut 1603 da Elisabeth I av England døde uten en arving.
Lena Landström
Lena Landström (født 1943 i Stockholm) er en svensk barnebokforfatter. Hun er utdannet som designer, og har arbeidet med tegnefilm for barn siden 1972, da hun, ektemannen Olof Landström og Peter Cohen begynte å arbeide for TV2 med filmer som Kalles klätterträd, Farbrorn som inte vill va' stor, Magister Flykt og Herr Bohm och sillen.
Henrik Hertz
Karriere
Hertz oppgav i 1832 sin anonymitet, lot seg samme år døpe, og foretok med statsstøtte en reise til Tyskland, Italia og Frankrike. Hans omkring 40 skuespill, ulikartede også i verdi, men alle preget av god smak og skarpt blikk for scenisk virkning, har vært av største betydning for den danske scenes utvikling, og hans stykker ble vedvarende populære.
Dvergbjørk-fjellfly
Dvergbjørk-fjellfly (Lasionycta skraelingia) er en sommerfugl som tilhører familien nattfly (Noctuidae). Denne sjeldne arten er funnet noen få ganger på det indre Østlandet i Norge.
Mario Kart DS
Kampmodus
Kampmodus er ikke tilgjengelig i nettverk, og kan bare spilles som enspiller og vanlig flerspiller.
Ulla Nævestad
Hun ble født i Stockholm, oppvokst i Vik i Sogn og var fra 1975 bosatt i Sylling, Lier. Hun ble valgt inn i kommunestyret første gang ved valget i 1983, var varaordfører 1989–1991 og ordfører i 16 år, fra 1995 til 2011. Ved valget i 2003 ble det for første gang avviklet separat ordførervalg i Lier. Nævestad vant med over 60 % av stemmene. Hun ble i 2007 gjenvalgt ved direkte ordførervalg med 64,1 % av stemmene.
Ulla Nævestad arbeidet tidligere som flyvertinne.
Windows Vista
Windows Vista (Windows NT 6.0, tidligere kodenavn Longhorn ) er et operativsystem fra Microsoft. 8. november 2006 gikk Microsoft ut med en pressemelding om at Windows Vista på det tidspunktet var ferdigutviklet og klart for produksjon. Kort tid etter, 30. november 2006, ble Vista lansert for bedrifter, og på nyåret, 30. januar 2007, var Windows Vista også klart for privatpersoner.
Integrert søk
Vista har en innebygget søkemotor som indekserer systemet. Brukeren kan selv angi hva som skal indekseres. Som standard er brukerprofilen, Start-menyen og e-post indeksert. Indekseringen tar også med innhold i dokumenter og vedlegg til e-post. Det letteste stedet å få tilgang til søk er nederst på Start-menyen, ellers er søk integrert i for eksempel Utforskeren, Kontrollpanelet og Internet Explorer 7.
Heterosternus
Utseende
Ganske store, gulaktige til hvite skarabider, blant de største artene i gruppen praktskarabider. Dekkvingene er kraftig punkterte og kan være trukket ut til spisser bak hos hannene. Beina er rødlige og ganske kraftige. Hannen har forstørrede bakbein, med tykke lår, gjerne med pigger, og lange, mer eller mindre krumme legger.
Songhai
Songhairiket nøt god vekst frem til en marokkansk invasjon på slutten av 1500-tallet. Marokkanerne hadde skytevåpen til sin disposisjon og slo Songhairiket. Marokko fant senere ut at de ikke klarte å holde kontrollen over området Songhairiket hadde bestyrt og ble delt opp i mange mindre kongedømmer.
Windows Vista
Utgaver
Windows Vista Business
Amblyopinae
Amblyopinae er en gruppe kutlinger. Artene kjennetegnes blant annet ved en ålelignende kropp med en sammenhengende lang ryggfinne. Antallet arter i de 13 delgruppene er noe usikkert.
Klippefjellfly
Utseende
Et nokså lite (vingespenn 22 – 28 mm), mørkgrått nattfly. Forvingen er mørkgrå, gjerne med to brede, mørkere tverrbånd. Ringmerket er grått og tydelig, nyremerket mindre tydelig. Bakvingen er gråhvit med bred, svart ytterkant og en svart flekk litt foran midten.
Act of Accord
Istedenfor å avslutte rosekrigene ble kongeriket ytterligere splittet da dronning Margaret av Anjou ikke aksepterte at hennes sønn ble satt til side på denne måten. I den påfølgende tiden etter greide huset Lancaster å samle seg, og i slaget ved Wakefield den 30. desember 1460 vant Lancaster en avgjørende seier, og hvor hertugen av York var en av de mange som ble drept (selv om den nevnte loven hadde gjort det til høyforræderi å drepe ham). Imidlertid ble Lancaster beseiret våren 1461 av Richard av Yorks eldste sønn Edvard IV som dermed ble konge.
Skanke
Familiens våpenskjold
Som våpenskjold har denne slekten brukt et skjold med et bøyd menneskeben kledt i rustning (harnisk) og med en spore, samt som hjelmtegn på hjelmen en rustningskledt arm med hånd som svinger et sverd. Varianter av våpenskjoldet er i skjoldet et ben i støvel med spore, og på hjelmen enten samme ben eller to rustningskledte armer med albuene vendt utover. Idag brukes også en utforming av slektsvåpenet med på sølv bunn et blått rustningskledt ben, og naturfargede påfuglfjær som hjelmtegn.
Slektsvåpenet er avbildet i Nicolas Berghs våpenbok fra 1712. Der er skjoldet delt i sølv og blått, benet har knebukse, strømpe, sko og en rose ved kneet. Hjelmtegnet er to sølv vesselhorn. Våpenet er gjengitt ved omtale av «Fru Karen Sckancke» og det er nærmere kommentert i H. K. Steffens: Slægten Aall (1908)
Prison Break
Sesong 3
Sesong 3 begynner der sesong 2 slutter. Hovedpersonene er i Panama. Michael, Mahone, Bellick og T-Bag sitter inne i Sona, et fengsel som styres av fangene. Lincoln, som desperat prøver å få Michael ut, blir kontaktet av «The Company». De har tatt Sara og LJ til fange og vil drepe dem med mindre Michael bryter ut en av medfangene sine, James Whistler, i løpet av en uke. Etter et mislykket redningsforsøk, får Lincoln Saras hode tilsendt i en eske. Selv etter dette må Michael bryte Whisler ut av Sona, og flere henger seg på.
Sesong 4
The Final Break er to ekstra-episoder som skildrer arrestasjon og fengslingen av Sara Tancredi (Sarah Wayne Callies), som er arrestert for mordet på Christina Scofield. De to episodene forklarer at Michael Scofield ikke døde av hjernesvulsten, men for å redde Sara fra fengselet. Den var ment til å forklare «løse ender», og ble direkte utgitt på DVD.
Thomas Owen Clancy
Dr. Thomas Owen Clancy er professor i historie ved University of Glasgow i Skottland, hvor han leder avdelingen for gælisk historie. Han er også redaktør for The Innes Review, tidsskriftet til Scottish Catholic Historical Association.
Svein Tenol-Tuxen
Svein Steffen Tenol-Tuxen (født 18. august 1920, død 2008) var en norsk billedkunstner, musiker og komponist. Tenol-Tuxen ble utdannet som fiolinist ved Musikkonservatoriet i Oslo i 1937. Han var aktiv i Sogn Symfoniorkester og komponerte blant annet stykket «Vidda».
Johan Blackstad
Johan Blackstad (født 16. november 1832, død 8. november 1904 i Kristiania) var en norsk embedsmann. Aage Schavland var hans svigerfar.
Blackstad var formann i den kongelige kommisjonen av 1875 om samene. Fra 1891 var han medlem av kommisjonen om det kriminelle rettsstellet. Han var en pådriver for å få gjennomført juryloven. Ellers skal han ha vært den første som tok til orde for freding av hval. Blackstad representerte valgkretsen Hammerfest, Vardø og Vadsø på Stortinget fra 1880 til 1885. I begge periodene var han medlem av justiskomiteen. Han sluttet seg til Høyre da partiet ble dannet.
Eskil
Etymologi
Eskil har opprinnelse i norrøne Ǣskæll, som var en variant av Áskæll og Áskell, kortformer av Ásketill. Navnet er dannet av navneleddene áss eller oss, «gud», og ketill, «hjelm, el kjele».
Marjorie Bruce
Ekteskap og død
Da Elizabeth de Burgh og Marjorie til sist ble satt fri fra deres lange fangeopphold i England i oktober 1314, ble Walter Stewart, 6. High Steward av Skottland, sendt avsted for å motta dem ved den engelsk-skotske grensen og føre dem trygt tilbake det skotske hoffet. Han ble senere gift med Marjorie. Hennes medgift omfattet baroniet Bathgate i West Lothian
William Towns
William Towns (1936–1993) var en britisk bildesigner.
Inception
Handling
Handlingen er satt til en verden hvor drømmer i stor grad styrer verdens rundgang. Dom Cobb er verdens beste på en illegal ting kalt "extraction" – han kan bryte seg inn i folks drømmer og stjele ideer – noe han både har profittert på og tapt på, siden han også mistet familien på grunn av evnene sine, og samtidig er en av Amerikas mest ettersøkte menn. Sammen med sin trofaste kompanjong Arthur utgjør han et uslåelig team – inntil arkitekten deres gjør en alvorlig feil, og Cobbs høyeste ønske om å få dra hjem til barna går i vasken. Men han ser en ny mulighet når den innflytelsesrike asiaten Saito ønsker å ta over et firma, som ble eid av en nylig avdødd mann. For å gjøre dette, må de gjøre "Inception" – innplanting av ideer – på mannen som arver firmaet, Fischer.
Dette er sett på som umulig og blir ikke tatt godt imot av Cobbs allianse. Men Cobb er villig til å gjøre hva som helst for å få livet sitt tilbake, og setter sammen det optimale teamet som skal gjøre det umulige mulig: Hans faste og lojale hjelper Arthur, den talentfulle arkitektspiren Ariadne, sin gamle, macho kollega Eames og den gale sjåføren Yusuf, samt Saito, som ikke aner noen ting om "drømmenes verden" og egentlig bare er blindpassasjer. Sammen setter de ut på sin aller siste reise – uansett utfall. Men det viser seg at Fischer er langt bedre til å forsvare seg enn man hadde ventet, og derfor havner man i tidstrøbbel. Dessuten må Cobb overvinne flere motstandere enn "sikkerhetsvaktene" i drømmene til Fischer; hans avdøde kone Mal oppsøker og saboterer stadig drømmene hans...
William Towns
Towns døde i 1993 av kreft.
Johan Fredrik Eckersberg
Johan Fredrik Eckersberg (født 16. juni 1822 i Drammen, død 13. juli 1870 i Sandvika) var en norsk kunstmaler. Han er kjent for sine landskapsmaleri, særlig fra høyfjellet.
Maler
I 1859 opprettet han en malerskole i Grensen i Christiania. Denne skolen fikk stor innflytelse på norsk kunstliv de neste tiårene. Tross dårlig helse på grunn av tuberkulose drev han skolen frem til sin død. Skolen ble videreført av Knud Bergslien og Morten Müller.
Peter Strauss
Peter Strauss (født 20. februar 1947 i Westchester County) er en amerikansk skuespiller.
Malcolm I av Skottland
Liv og virke
Den forviste norske kongen Eirik Blodøks tok byen York i 948, men byen ble gjenerobret og da Olav Kvåran (irsk: Amlaíb Cuaran) tok byen på nytt i 949-950, ledet Malcolm et angrep inn i Northumbria og nådde så langt som til elven Tees. Det ble nedtegnet at han tok «utallige folk og mange flokker med kyr». Ulster-annalene nedtegnet et slag mellom «mennene fra Alba og britonene (fra Strathclyde og de engelske» mot utlendingene, det vil si de norrøne. Dette slaget er ikke nevnt i Den angelsaksiske krønike, og det er uklart om det skal bli knyttet til Olav Kvåran som ble forvist fra York, eller om at Eirik Blodøks vendte tilbake.
Malcolm ble etterfulgt av Indulf, men hans egne sønner, Dubh og Kenneth II (Cináed mac Maíl Coluim) ble senere også konger.
Terrorangrepene i Al-Hajaj 21. januar 2008
Skader
17 ble drept og 10 såret.
Anders Behring Breivik
Arbeid
I desember 2002 etablerte Breivik nettstedet Diplomaservice.com hvor han solgte falske vitnemål til tredjepersoner mot fortjeneste. Denne virksomheten ble videreført i selskapet E-Commerce Group AS. I perioden 2002 til 2006 tjente han i overkant av 3,6 millioner kroner på salg av disse vitnemålene. Han handlet også aksjer i selskapets navn. I 2005 skal selskapet ha handlet aksjeposter i blant annet det børsnoterte amerikanske foretaket SunCom for 900,000 kroner, noe som medførte et tap på 500,000 kroner. Den 30. juli 2007 overførte Breivik også en bil av merket BMW og 600,000 kroner til seg selv fra selskapet. I årene 2007 til 2009 solgte Breivik aksjer for over 1,1 millioner kroner, fordelt på over 60 transaksjoner. E-Commerce Group ble tvangsoppløst i 2008, og ifølge borapporten brøt selskapet likningsloven, aksjeloven og regnskapsloven.
Tanasjøen
Tanasjøen er en innsjø i Etiopia, og er kilden for den delen av Nilen som kalles Den blå Nil.
Anders Behring Breivik
Søkelys på den rettsmedisinske kommisjonen
Den 8. juni ble det rapportert om tette bånd mellom Synne Sørheim og de øvrige seks av de sju fagfolkene som godkjente den første rapporten. Alle seks jobbet i kommisjonen mens Synne Sørheim var nestleder og leder av gruppen. Da Sørheim var nestleder i 2007-2008, bestod psykiatrisk gruppe av psykiater Randi Rosenqvist (leder), psykiater Agneta Nilsson, psykiater Andreas Hamnes, psykiater Gunnar Johannessen, assisterende fylkeslege Odd Herder, overlege Jannike Snoek og professor Kirsten Rasmussen. I tillegg deltok professor Knut Waterloo i gruppens arbeide. I 2009 var professor, dr. med. Tarjei Rygnestad leder for den rettsmedisinske kommisjonen, samtidig som Synne Sørheim ledet psykiatrisk gruppe. Denne bestod av Synne Sørheim, Gunnar Johannessen, Jannike Snoek, Annika Melinder, Kirsten Rasmussen, Knut Waterloo, Andreas Hamnes, Agneta Nilsson og spesialist i psykiatri Hege Saltnes.
Rettssak i 2022
I mars 2022 kom det frem i kjennelsen fra Agder Lagmanssrett at Breivik ikke fikk anke dommen.
Kompendium («manifestet»)
Mot slutten av dokumentet, i en tilnærmet dagbok-fremstilling, forklarer teksten hvordan planleggingen av anslagene ble gjennomført, med anskaffelse av lovlige våpen og produksjonen av bomben. Han hevder også å ha operert alene i Norge og å være del av et nettverk kalt «Pauperes commilitones Christi Templique Solomonici», en angivelig tempelridderorden hvilken han skal ha vært med på å etablere etter tidligere slike ordeners form.
Islamofobi og sionisme
Breivik er videre opprørt over NATOs luftkampanje i Jugoslavia i 1999, og bombingen av serbere i deres krig mot muslimske bosnjaker. Han omtaler kampanjen som autorisert av «kriminelle vesteuropeiske og amerikanske ledere». Jerusalem Post beskrev Breivik som pro-israelsk og islamfiendtlig, og hevdet at hans manifest inneholdt «ekstreme islamofobiske utblåsninger» og «høyreekstrem sionisme». Han krever en gradvis deportasjon av alle muslimer fra Europa, om nødvendig med makt, og oppfordrer også nasjonalistiske hinduister til å drive muslimer ut av India.
I artikkelen «Inspiratorer, interessenter, innvielsesmestre og investorer i Breiviks verden» i Nytt Norsk Tidsskrift spekulerte professor Ola Tunander ved PRIO rundt Breiviks «inspiratorer og [...] hvilke aktører som kan ha hatt interesse av å bruke ham». Tunander trakk blant annet frem Israel, English Defence League, et såkalt «israelsk-amerikansk-saudisk-britisk-tyrkisk nettverk for geopolitisk transformasjon, etterretning, våpenhandel og narkotikahandel» og Saudi-Arabia. Artikkelen ble utsatt for kritikk fra flere hold. I en gjennomgang av artikkelen på Minervas nettsider skrev journalist Øyvind Strømmen at artikkelen var «konspiratorisk», basert på «høyst tvilsomme kilder» og inneholdt «rent fusk». Kristian Berg Harpviken, direktør ved PRIO, skrev at artikkelen ikke oppfylte «grunnleggende krav om solid og etterprøvbar dokumentasjon».
Kristendom
I en tråd på Internett i 2009 skrev han «Dagens protestantiske kirke er en vits. Prester i jeans som marsjerer for Palestina og kirker som ser ut som minimalistiske kjøpesentre. Jeg er tilhenger av en indirekte konvertering av den protestantiske kirke tilbake til det katolske.» På Facebook-profilen sin beskrev Breivik seg som kristen. Han hevder å be til Gud om at han må lykkes med sin personlige kamp. Før terroristangrepene hadde han angivelig til hensikt å delta på en endelig martyrmesse i Frogner kirke.
Høyreradikale bloggere
Etter at Breivik fikk diagnosen paranoid schizofren, uttalte hans forsvarer Geir Lippestad at Breivik kan ha blitt radikalisert av å lese høyreradikale blogger, og bad om at Peder Nøstvold Jensen (kjent som Fjordman) og Hans Rustad (eier av bloggen document.no) ble innkalt som vitner i saken. Lippestad begrunnet det med at «du har et ansvar når du uttrykker deg på en ekstrem måte.»
Saad
Saad (arabisk: ) er et arabisk mannsnavn som betyr. Navnet er vanlig i mange land med arabisk språk. Navnet transkriberes også som Sad, Saʿd‎ eller Sa'ad.
Utbredelse
Saad er et utbredt arabisk mannsnavn ifølge Dictionary of Arab Names.
Grunnkretser i Vågan kommune
Grunnkretser i Vågan kommune er delområder og grunnkretser som seksjonerer Vågan kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Landbruk i antikkens Hellas
Dyrking
Tidlig i Hellas' historie, som vist i Odysseen, var det greske landbruket, og kostholdet, basert på kornsortene bygg (κριθαί / kritai), durumhvete (σῖτος / pyros), og, mindre vanlig, hirse og hvete. Fellesuttrykket sitos (σῖτος), vanligvis oversatt som hvete, kunne i realiteten bety alle typer korn. I praksis utgjorde 90 % av kornprodusksjonen bygg. Det er mulig at man i antikken var klar over at hveten hadde bedre ernæringskvaliteter, men dyrking av bygg var mindre krevende og var langt mer produktiv. Forsøk på å kalkulere den attiske kornproduksjonen har blitt gjort, men resultatene har ikke vært konkluderende.
Likskjending
Vi finner motivet behandlet litterært i eventyret om Følgesvenden (AT 507A), hos Peter Christen Asbjørnsen, hvor en skinndød person for sin ugudelighets skyld står plassert i en diger isklump utenfor kirkedøren.
Et talende eksempel fra nyere tid er den offentlige avstraffelsen av Benito Mussolini, hans elskerinne og fem medlemmer av hans fascistregjering. Etter at de alle ved utløpet av andre verdenskrig var henrettet, ble deres lik hengt etter beina ned fra en jernbjelke på en bensinstasjon på Piazzale Loreto slik at folkemengden fritt kunne få gi utløp for sin avsky mot dem, deres styresett og handlinger i levende live.
Landbruk i antikkens Hellas
Arbeid i landbruket
Om sommeren var irrigasjon nødvendig. I juni høstet de med sigd, ljå ble ikke bruk. Hveten ble trøsket ved hjelp av dyrekraft; den ble ganske enkelt trampet av okser, esel eller muldyr. Kornet ble deretter lagret. Det stod bare igjen for kvinner og slaver å male og lage brød.
Perifert venekateter
Bruksområder
Ved operasjoner er det viktig at magesekken er tom fordi det ofte utløses brekningsreflekser når pasienten er i ferd med å våkne fra narkosen. Væsketilførsel før og under operasjoner bør derfor gjøres rett i blodårene og ikke som drikke.
Danubio FC
Danubio Fútbol Club er en uruguayansk fotballklubb i Montevideo.
Berømte spillere
Kjente spillere fra klubben inkluderer Álvaro Recoba, Ruben Sosa, Marcelo Zalayeta, Ruben Olivera, Ruben "Polillita" Da Silva, Javier Chevantón, Fabian Carini, Richard Nuñez, Walter Gargano, Carlos Grossmüller, Ignacio González, Edinson Cavani og Christian Stuani.
Anna Bogunovic Jakobsen
Anna Bogunovic Jakobsen (født 19. mars 1993) er en norsk friidrettsutøver, som representerer Skjalg IL. Hun ble norgesmester i sjukamp i 2014.
Kvartsittskifer
Den består av lagvise mineraler. Hovedmaterialet er kvarts. Men også noe glimmer, feltspat, jernoksid og andre mineraler. Glimmer er dannet av mørk biotitt, paragonitt og lys muskovitt.
Dannelse
Kvartsittskifer er dannet ved avsetning (sedimentering) av sand, på bunnen av elver, vann (innsjøer eller hav) fra kambro til silur perioden.
Aksjemegler
Aksjemegler er et populært yrke grunnet den høye lønnen. Noen kjente norske aksjemeglerhus er ABG Sundal Collier, Pareto Securities, Arctic Securities, Carnegie, Argo Scurities, Agilis Securities, DNB Markets, Nordea Markets, Fondsfinans ASA, Fearnley Fonds ASA, Nordnet, og Christiania Securities.
Jean de Dormans
Jean de Dormans (død 7. november 1373) var en av den katolske kirkes kardinaler. Han var erkebiskop av Beauvais i Frankrike, og fransk kansler.
Perfect Symmetry
Sporliste
Bonus-DVD (2008)
Svalbard lufthavn, Longyear
Fasiliteter
Selv om Norge er en del av Schengen-området, inkluderer denne avtalen ikke Svalbard. Fra 2011 ble det innført full passkontroll på Svalbard lufthavn. Reisende til og fra øya må derfor i dag ha med pass eller nasjonalt ID-kort.
Einar J. Hareide
Einar J. Hareide (født 27. april 1959 i Hareid) er en norsk industridesigner. Han er utdannet ved Statens Håndverks- og Kunstindustriskole (1980–81) og ved Högskolan för Design och Konsthantverk i Göteborg (1985).
Dronefluer (Eristalinus)
Utseende
thumb|left|300px| Eristalinus taeniops har båndete fasettøyne Middelsstore til ganske store (7–12 mm), svært robuste blomsterfluer som kan kjennes på at fasettøynene er tydelig flekkete (hos de norske artene) eller stripete. De er kullsvarte bortsett fra at thorax kan ha smale, lyse lengdestriper og beina kan ha litt oransje på seg. Fasettøynene dekker nesten hele hodet hos hannen, er en del mindre hos hunnen, de er mer eller mindre hårete og har påfallende mørke flekker eller bånd. Antennene er små og mørke. Kroppen er kraftig, tett kledt med korte hår. Beina er forholdsvis kraftige, men baklårene ikke påfallende fortykkede. Bakleggene er krumme. Vingene er glassklare med et lite, brunt vingemerke. Åren R4+5 gjør en skarp, litt vinkelaktig bue bakover nær vingespissen.
Antikkens religionskritikk
Religionskritisk strømning
Kritias avviste kanskje ikke gudenes eksistens, og en slik radikal avvisning var tross alt sjelden i antikken, men fragmentet viser at den forekom og var velkjent.
Barbara Morgan
Morgan ble tatt ut til lærer i verdensrommet 19. juli 1985, der hun trente sammen med Christa McAuliffe. McAuliffe ble førstekandidaten og Morgan hennes reserve. McAuliffe omkom da Challenger eksploderte 73 sekunder etter at oppskytningen startet.
Antikkens religionskritikk
Erkjennelse og rasjonalisme
Aristoteles mente derfor at mennesket var i stand til rasjonelt og logisk at få innsikt i sannheten om verden omkring sig. Denne innsikt fant sted gjennom en vitenskapelig definisjon av det observerende på bakgrunn av almene og erkjennelsesprinsipper og logiske metoder, erkjennelse er derfor systematisk og deduktiv innsamling av kjensgjerninger og ikke lenger tilfeldige observasjoner. Det betyr at det guddommelige mistet sin betydning da åpenbaringer og overnaturlige hendelser ikke kan regnes som en ekte innsikt.
Christa McAuliffe
McAuliffe ble tatt ut av den amerikanske romfartsadministrasjonen NASAs program «Lærer i verdensrommet» den 19. juli 1985. Hun ble senere valgt til førstekandidat på Challengers ferd STS-51-L, som skulle bli Challengers siste etter en voldsom eksplosjon 73 sekunder etter oppskytningen startet.
Apartment 26
Bandets navn kommer fra David Lynchs Erasherhead, hvor karakterene bor i Apartment 26. Vokalisten Biff Butler er Geezer Butler, bassist i Black Sabbath, sin sønn.
Kunlunfjellene
Kunlunfjellene eller Kunlun Shan (forenklet kinesisk: 昆仑山; tradisjonell kinesisk: 崑崙山; pinyin: Kūnlún Shān, mongolsk: Хөндлөн Уулс) er en av de lengste fjellkjeder i Asia, og er mer enn 3 000 km lang.
Cecily Neville
Hertuginne av York
I 1424 da Cecily var 9 år gammel lot hennes far henne bli forlovet til sin 13 år gamle myndling, Richard Plantagenet, 3. hertug av York. Ralph Neville døde i oktober 1425, og han testamenterte formynderskapet av Richard til sin enke, Joan Beaufort. Cecily og Richard ble gift i oktober 1429. Deres første barn Joan ble født i august 1438, men døde som barn. Deres neste barn, Anne av York, ble født i august 1439 i Northamptonshire. Da Richard ble en kongens løytnant og generalguvernør i Frankrike i 1441 og flyttet til Rouen, reiste Cecily med ham. Deres sønn Henry ble født i februar, men døde kort tid etter fødselen.
Deres neste sønn, den framtidige kong Edvard IV, ble født i Rouen den 28. april 1442 og umiddelbart døpt privat i et lite sidekapell. Han kom senere til å bli anklaget for å være illegitim av sin fetter, Richard Neville, 16. jarl av Warwick, og av sin egen bror George, hertug av Clarence, en vanlig metode for å diskriminere politiske fiender. George og Warwick var i strid med Edvard på et tidspunkt og forsøkte å velte ham som konge. Påstandene ble senere avvist. Uansett har en del moderne historikere vurdert spørsmålet seriøst, og benyttet Edvards fødselsdato som støttende bevis: antatt at Edvard ikke var født for tidlig (det er ingen bevis enten eller), Richard av York måtte ha vært flere dagers marsj fra Cecily ved tidspunktet for unnfangelsen og barnets dåp var enkel og privat seremoni, i motsetningen til hans yngre bror Edmund, jarl av Rutland, som var offentlig og overdådig. Dette er imøtegått av andre historikere som peker på at Cecilys ektemann kunne med letthet, i henhold til tidens militære konvensjoner, ha reist kortvarig tilbake til Rouen hvor Cecily bodde. Dåpskonvensjonene på denne tiden betydde at en nedbetont dåp var mer sannsynlig grunnet Richard av Yorks relative lave politiske posisjon på denne tiden, og frykt for om spedbarnet ville overleve. Om ulik dåp skulle bli tatt som diskvalifisering av en ellers anerkjent og elsket arving, ville det ikke bare ha vært ydmykende for en hustru som Richard ellers verdsatte høyt før og etter Edvards fødsel, men også en personlig og politiske ydmykelse. I uansett tilfelle anerkjente Richard barnet som sin egen sønn, noe som etablerte lovlig farskap.
Jobs bok
Den er et rikt teologisk verk som omhandler en rekke perspektiver. Boken har vært gjenstand for mange spekulasjoner og forsøk på tolkninger. På grunn av sin særegne form og de problemstillinger den reiser, har den av noen blitt omtalt som «den vanskeligste boken i Bibelen». Den har jevnlig og ofte overdådig blitt lovprist for sine litterære kvaliteter. Den britiske lyrikeren Alfred Tennyson mente den var «det største dikt i oldtiden og moderne tid.»
Alien (album)
Alien er det fjerde albumet til det canadiske heavy metal-bandet Strapping Young Lad. Det ble utgitt 22. mars 2005.
USS «Cowpens» (CG-63)
USS «Cowpens» (CG-63) er en krysser i Ticonderoga-klassen i De forente staters marine. Skipet er oppkalt etter slaget ved Cowpens under den amerikanske revolusjonen. Skipet er bygd ved Bath Iron Works i Maine.
Labyrint
På norsk finnes det kun ett ord for labyrint, men på engelsk skiller man mellom labyrinth, som bare har én eneste gang, og maze som er et virvar av sammenlenkede ganger.
Labyrinten i historien
Plinius den eldre nevner fire oldtidslabyrinter, den kretiske labyrint, den egyptiske labyrint, labyrinten fra Lemnos og den italienske labyrint.
Otto Jespersen
Hans Otto Jespersen (født 21. juli 1954 i Farsund) er en norsk komiker, skuespiller og satiriker som er kjent for sin deltakelse i flere kjente humorprogrammer både på radio og TV. Jespersen har i perioder vært omstridt på grunn av sin satiriske form. Enkelte av hans monologer i humorprogrammet Torsdagsklubben vakte særlig oppsikt. Jespersen er samboer med ballettdanser Ingrid Lorentzen.
Labyrint
Labyrinten i historien
Hagelabyrinter bestående av grusveger separert av buskhekker, var populære dekorasjoner i slottsparker og på større gods på 1700- og 1800-tallet. Disse fungerte både som underholdning og som utsmykning. Ofte var de anlagt i vakre mønstre som kunne beundres fra et høytliggende sted, balkong og lignende.
Otto Jespersen
Jespersen arbeidet som industriarbeider, programleder og journalist før han startet i underholdningsbransjen.
TV-programmer i 1990-årene
I 1999 hadde Jespersen premiere på serien O.J. – en utstrakt hånd, med undertittelen Etnisk moro fra Oslo 3. Han videreførte figuren «Birger», og introduserte også figurer som «Tårnfrid», «Nazi-Per», «Barron Blod» og innslaget «Innvandrernytt». I 2001 vant han to priser under Komiprisen 2001; «Beste mannlige artist, revy og komedie» og «Årets type» for figuren Birger.